als_Latn dik_Latn sag_Latn
-Erdhi koha që BE-ja dhe NATO të gjejnë mënyrë që ta pranojnë Maqedoninë nën ombrellën e tyre pa vonesë, gjegjësisht të dakordohet hapja e negociatave për anëtarësim. Kryeministri i Greqisë u përpoq ta hedhë fajin për vonesën e BE-së, e jo Greqisë. Por, me deklaratën e Komsionit Evropian kjo u hodh poshtë , me konstatim se përgatitet raport për gatishmërinë e Maqedonisë për fillimin e negociatave për anëtarësim nga aspekti teknik që duhet të publikohet në tetor. Shpresoj se Qeveria e Maqedonisë deri tani i ka zgjidhur çështjet teknik me institucionet e BE-së dhe çështjet që disa vende të tjera anëtare i ngritën, thotë O'Nil, i cili ishte negociuesi i parë në bisedimet Maqedoni-Greqi për emrin.
Ai nënvizon se është fakt që nuk ka "kontest" mes Greqisë dhe Maqedonisë por kjo është situatë në të cilën ekziston kërkesë e Greqisë që Republika e Maqedonisë të mos e shfrytëzoj emrin që banorët e saj e kanë zgjedhur.
-Në pajtim me të drejtën ndërkombëtare, çdo shtet ka të drejtë të zgjedhë emër për veten. Tani është vështirë të kuptohet pse qeveritë e vendeve anëtare të BE-së i lejojnë Greqisë ta mbajë qëndrimin për këtë çështje. Megjithatë në interes të marrëdhënieve të mira fqinjësore, qeveritë e Maqedonisë vazhdimisht ishin në kërkim të zgjidhjes dhe marrëveshjes me Greqinë për emër alternativ për Republikën për të cilin të dy qeveritë do të dakordoheshin, thotë ish diplomati britanik.
Sipas tij, çdo përpjekje e Maqedonisë që të arrijë progres lidhur me këtë çështje u bllokua nga Greqia dhe tani është koha që të gjitha qeveritë e tjera ta njohin këtë dhe të nxjerrin konkluzione. Kjo çështje mbeti pa zgjidhur më shumë se 20 vjet dhe nuk mund të tolerohet qëndrimi i Greqisë se ka kontest dhe të refuzojë të diskutojë dhe ta zgjidhë çështjen. Por ja, thotë, Greqia e bënë këtë. Gjithashtu, thekson nuk mund të tolerohet fakti që anëtarët e NATO-s dhe BE-së vazhdojnë t'i lejojnë Greqisë të vendosë veto në emrin e Maqedonisë, posaçërisht për shkak të faktit që në 20 vitet e fundit shfrytëzimi i emrit Maqedoni në të drejtën ndërkombtare në asnjë bazë nuk e dëmtoi Greqinë, thotë O'Nil.
-Është koha që qeveritë e vendeve anëtare të NATO-s dhe BE-së të pranojnë se këtu nuk ka kontest të vërtetë, por thjesht ankesë nga ana e Greqisë për shkak se Maqedonia e shfrytëzon emrin e saj të zgjedhur për shkaqe poltike vendore, dhe se qëndrimi grek është tërësisht i pa mbuluar. Qeveria e Maqedonisë gjithashtu duhet ta ndërmarrë qëndrim se nuk bëhet fjalë për kontest legjitim në KB. Në vitin 1993 gjatë marrje së rekomandimit për inkuadrimin e Maqedonisë në Këshillin e Sigurisë konfirmoi se "u krijuan dallime" (nuk e quajti kontest) rreth emrit të shtetit (Maqedoni) që duhet të zgjidhet në interes të mbajtjes së marrëdhënieve paqësore dhe ato të fqinjësisë së mirë në rajon, thotë O'Nil.
Nëse ekzistonte një çështje e tillë, ai thotë se kjo veçmë është zgjedhur. Edhe Greqia edhe Maqedonia u dakorduan formalisht se asnjë nga palët nuk kanë pretendime territoriale, në kufijtë mes të dy shteteve nuk ka kurrfarë kontestesh në 20 vitet e fundit dhe shfrytëzimi i emrit kushtetues nga ana e Maqedonisë në asnjë rast nuk solli deri te destabilizimi i provincës veriore greke me emër të njëjtë.
Duke pasur parasysh se Greqia vazhdimisht refuzon të bashkëpunojë në përpjekjet e Nimicit të tejkalohen dallimet mes të dy vendeve, ai thotë se është koha që Maqedonia të parashtrojë kërkesë në KB për pranim nën emrin kushtues.
Maqedonia sipas tij, ka mbështetje nga ana e Londrës zyrtare dhe shton se mbështetja për vendin në Britani është shumë më e gjerë. Si shembull e thekson Lozhën mason 1717, e cila është më e vjetra në botë dhe e cila jep mbështetje për emrin kushtues të Republikës së Maqedonisë.
als_Latn als_Latn als_Latn als_Latn als_Latn als_Latn als_Latn als_Latn